**6 Dagplass i institusjon**

6.1. Formål med tenesta

Formålet med tenesta er å tilby ein sosial møteplass og stimulere heimebuande eldre og brukarane på Sundheim Bo og Treningssenter til aktivitet i eit fellesskap, samt bidra til økt trygghet og økt mestringsoppleving.

6.2 Målsetting

Dagavdelinga skal:

* Ha som overordna mål om å vera ein god «treffstad» der eldre heimebuande i Nord-Fron Kommune og bebuarar på institusjonen kan møtast for å oppleva meistring og glede. Basert på aktivitetar der dei får stimulering til å bruka sine ressursar samt møta respekt for sine behov og interesser.
* Ha fokus på førebyggjande tiltak.
* Leggja til rette for aktivitetar som stimulerer til mestring og positive opplevingar slik at det bidreg til auka livskvalitet for brukar.
* Tilby tilrettelagt dagtilbod til personar med demens som bidreg til gode opplevingar og meiningsfulle kvardagar for brukar.
* Vera ei avlasting for dei nærmaste som har omsorgsoppgåver i forhold til personar med demens, slik at dei står lenger i ein krevjande omsorgssituasjon. Dette kan bidra til å utsetje behov for fast plass i institusjon. Målet er å koma så tidleg som mogleg inn i løpet av demenssjukdomen.

6.3 Kriterier for tildeling av tenesta

All tildeling av tenester vert gjort med bakgrunn av ei kartlegging av funksjonsnivået og etter individuell og tverrfagleg vurdering.

Tenesta blir gitt til heimebuande:

* Brukarar med behov for å auke evna til fysisk, psykisk og sosial eigenomsorg.
* Brukarar med behov for rettleiing/trening/aktivisering og vedlikehald av ferdigheiter.
* Brukarar med pårørande som er i arbeid og som har behov for avlastning.

For tilrettelagt tilbod for pasientar med demens: (tilbodet blir etablert ila 2016)

* Heimebuande personar med demens, som enten har fått diagnosen eller som er under utgreiing for demens.
* Heimebuande personar med demens som har pårørande med behov for avlastning.
* Heimebuande eldre/ personar med demens som kan nyttiggjera seg tilbodet ved at aktivitetane i dagtilbodet bidreg til å vedlikehalda funksjonsnivået slik at brukaren kan bu heime så lenge som mogeleg.

6.4 Tenesta sitt innhald

Dagplass blir tildelt individuelt med ein eller fleire dagar /uke. Tenesta innehelder:

* Opphald på Sundheim i tida mellom kl. 09:00 – 14:30, unnateke laurdagar, helge- og høgtidsdagar.
* Transport med drosje til og frå dersom behov for det.
* Frukost, formiddagskaffi og middag
* Gruppeaktivitetar som vert brukt mykje er trim, sitjedans, lesegrupper.
* Kulturopplevingar og arrangement med meir.
* Hobbyaktivitetar, trivselsskapande aktivitetar, sosial kontakt og trim
* Mot eigen betaling kan det avtalast timebestilling for frisør og fotpleie.
* Bestilling direkte til frisør eller fotpleiar;

- Frisør : Torsdag frå kl. 10:00 Ann Iren Brendemoen 90853043

- Fotpleier: Måndag frå kl. 10:00 Hanne Nystuen 92060949

6.5 Forventningar til tilsette

Det vert gitt eit tilpassa og heilskapleg tilbod til den enkelte brukar. Brukarane møtest på det nivået dei er, og det vert tilrettelagt slik at den enkelte føler meistring i dei arbeidsoppgåvene dei gjer. Ein forventar at ein har open dialog og tett samarbeid om tildeling av tenesta til nye brukarar og samarbeid om oppfølging av brukarar som får tildelt tilbod. Dette parallelt med jamlege vurderingar av dei brukarane som har eit slikt tilbod og endringar av deira behov.Personalet på Sundheim skal møte deg på ein respektfull og høfleg måte. Skal gi deg fagleg forsvarleg hjelp og dei har teieplikt.

Tilsette skal

* Bære namneskilt og legitimasjon-/ID-kort
* Ikkje ta i mot gåver frå brukaren; dette gjeld ikkje for gåver av ubetydeleg verdi slik som blomar, konfekteske o.l.
* Ansvar for å gjere sitt til å bidra til eit godt samarbeid med brukaren / pårørande.

Tilsette har:

* Rapporteringsplikt til overordna ved endringar hos brukar; t.d. endringar i helsetilstand, funksjonsevne o.l.
* Teieplikt i alle forhold rundt brukaren.
* Ansvar for å gjere sitt til å bidra til eit godt samarbeid med brukaren / pårørande.

6.6 Forventningar til brukar

Dersom du ikkje ønskjer å bruke dagplassen din ein dag, må du gje beskjed om dette så raskt som mogleg. Gje beskjed til Sundheim tlf : 612 16 400 og til drosjesjåføren.

**Drosje**

Vinstra: 612 90 440

Kvam: 612 94 147

6.7 Praktiske opplysninger

Kostnader:
Eigenbetaling for dagplass; jfr. Prisliste for pleie- og omsorgstenester. Rekninga blir sendt etterskottsvis med forfall den 20. kvar månad.

6.8 Lovgrunnlag, saksgang og klagerett

Dagplass tildelast i etter enkeltvedtak etter heimel i Helse- og omsorgstenestelova § 3-2 nr. 5 som omhandlar sosial, psykososial og medisinsk habilitering og rehabilitering, eller Helse- og omsorgstenesteloven § 3-2 punkt 6, bokstav d som handlar om avlastningstiltak.

Saksgang:

* Alle søknadar skal svarast på innan 14 dagar. Svaret skal minimum vere i form av eit standard svarbrev der søkjar m.a. får vite når saka er forventa ferdigbehandla.
* All tildeling av tenester vert gjort med bakgrunn i kartlegging av brukaren sine ressursar og behov etter individuell og tverrfagleg vurdering. Målsetting med opphaldet vert sett saman med brukar.
* Skriftleg vedtak med målsetting, skildring av tenesta og informasjon om institusjonen vert sendt til brukar.
* Betaling for tenesta vil koma fram i vedtaket.
* Kontakt med andre tenesteområder vert vurdert ved behov.

Klagerett:
Brukar kan klage på vedtaket. Klagefristen er 3-tre-veker frå vedtaket er motteke. Klagen skal sendes til den som har utarbeidet vedtaket (adr. Sundheim Bo og Treningssenter). Klagen fører til ny saksbehandling. Dersom klager får avslag blir saken sendt til Fylkesmannen i Oppland for endeleg avgjerd.

Reduksjon/bortfall av tenesten:

* Tenesta fell bort på helligdagar og i helgar.
* Tenesta kan bli redusert i ferien; dette blir da avtalt med brukaren.

Dersom du skal søke eller si opp tenesta, har spørsmål o.l. kan du ta kontakt med: Sundheim Bo- og Treningssenter, 2640 Vinstra. Tlf. 61 21 64 00.

**Tildelingskriteriene er vedtatt av kommunestyre i NFK 14.12.15**